José de San Martín
Hose de San Martin (; Japeju, 25. februar 1778. – Bulonj na Moru, 17. avgust 1850), je bio argentinski general čije su vojne kampanje su bile presudne za pobedu pobornika nezavisnosti u Argentini, Čileu i Peruu. Zajedno sa Simonom Bolivarom smatra se za najznačajnijeg borca Južne Amerike protiv španske kolonijalne vlasti.

U Argentini je stekao titulu „Oca nacije“ (Padre de la Patria) i smatra se nacionalnim herojem. U Peruu je poznat kao „osnivač slobodnog Perua“ i „osnivač Republike i generalisimus“ (Fundador de la Libertad del Perú, Fundador de la República y de Generalísimo de las Armas). U Čileu mu je dodeljena najviša vojna titula (Capitán General).

Biografija 
Bio je sin španskog vojnika i kreolke. Vojno obrazovanje sticao je u Madridu a od 11 do 20 godine služio je u Evropi i Africi. Godine 1812. vratio se u Buenos Ajres kao oficir španske vojske. Do tada je već bio stekao ratno iskustvo kao komandant vojne jedinice u sukobu sa Francuzima. Kao pukovnik pristupio je oslobodilačkom pokretu i organozovao je vojsku predvodeći je u prvim borbama protiv Španaca 1813. godine. Osujetio je špansko iskrcavanje u San Lorensu (kod Parane). Organizator je čuvene Andske vojske i velikog vojnog podviga kada je prešavši Ande oslobodio Čile (1818) i Peru (1820) i bio šef država. Borio se sa promenljivom ratnom srećom. Posle sukoba sa Bolivarom povukao se u privatan život u Evropi. Vratio se u zemlju 1828. ali je odustao od iskrcavanja u Buenos Ajres zbog tadašnjih političkih sukoba. Vratio se u Francusku u kojoj je umro slep i zaboravljen.

Povezano 
 Borba za nezavisnost Latinske Amerike

Literatura 

 Lynch, John.  San Martin: Argentine Soldier, American Hero 
 Lynch, John.  The Spanish American Revolutions 1808-1826 (2nd ed. 1986)
 
 
 
 
 
 
 
 
 
 Higgins, James (2014). The Emancipation of Peru: British Eyewitness Accounts. Online at https://sites.google.com/site/jhemanperu 
 
 
 Horst Pietschmann: José de San Martin. In: Nikolaus Werz (Hrsg.): Populisten, Revolutionäre, Staatsmänner. Politiker in Lateinamerika. Frankfurt am Main 2009, str. 50–78.
 J. C. J. Metford: San Martin, the Liberator. New York 1950.
 Bartolomé Mitre: Historia de San Martin y de la Emancipación Sudamericana. Buenos Aires 1950.
 John Lynch: Caudillos in Spanish America, 1800–1850. Oxford 1992.
 Ernst Samhaber: Südamerika. Ausgabe 3H, Guverts, Hamburg 1939, str. 449.
 Academia Nacional de la historia (Argentina): Nueva historia de la nación Argentina. Volumen 4, 2. Auflage. Editorial Planeta, 2000, , str. 318.

Vanjske veze 

 Museum im Hause San Martíns in Boulogne 

Biografije, Argentina
Borci za nezavisnost Latinske Amerike
Predsjednici Perua